સેપ્ટ દ્વારા ઐતિહાસિક મકાનો અને સ્થાપત્યના સર્વે બાદ કોટ વિસ્તારના જે રર૩૬ ઐતિહાસિક મકાનો અને ૪૪૯ ઐતિહાસિક સ્થાપત્યની શ્રેણી-૧થી શ્રેણી-૩ સુધીની યાદી બનાવાઇ તે પહેલાં હેરિટેજ એડ્વાઇઝરી કમિટી સમક્ષ મંજૂરી માટે મુકાઇ હતી. જેને બાદમાં સ્ટેન્ડિંગ કમિટી, મ્યુનિસિપલ બોર્ડમાં લીલી ઝંડી અપાયા બાદ રાજ્ય સરકારને મોકલાવાઇ હતી. રાજ્ય સરકારના શહેરી વિકાસ વિભાગ દ્વારા જૂન ર૦૧૬માં ગેઝેટ પ્રસિદ્ધ કરીને આ યાદીને માન્યતા અપાઇ હતી.